NaiveNeuron/SloPal huggingface dataset:
Krajčír, Ľuboš, poslanec NR SR (2020-07-24):
Ďakujem veľmi pekne za slovo, túto vodu som priniesol vám, pán Blanár. (Rečník položil na pult navrhovateľa fľašu vody, navrhovateľ ju vrátil na rečnícky pult.) Vy ste tu predsa len celý deň, ja neviem, kto vás na toto nahovoril, lebo ja keď som vás pozoroval, vždy keď niekto prišiel do rozpravy, vy ste sám neveril tomu, naozaj čo tu predkladáte. To je môj názor, môj dojem, možnože sa mýlim. Čo tu dnes riešime? Diplomová práca. Toto je nejaký nový trend posudzovania funkčnosti štátu? Toto? Je naozaj, pán Beblavý na niekoho ukáže prstom, že ten má zlú prácu, ten má zlú prácu, a všetci sa toho chytíme a ideme to tu riešiť? Myslím si, že už v politike nie je, a sľubuje, že ani nebude. Vás, kolegovia, ĽSNS, váš prístup ja naozaj beriem ako prístup opozície, vážim si ho a myslím si, že je to váš pohľad na vec a vaša práca. SMER a HLAS SMER-u, vy ste tu naozaj mali možnosť 12 rokov niečo dokázať s touto krajinou. Naozaj ste ju mohli niekam posunúť, všetci to od vás očakávali. Nielen vaši voliči, určite aj vaši nevoliči. Nakoniec ste spravili to, že naozaj krajinu ste odovzdali oligarchom, ktorí ju absolútne vytunelovali. Dnes títo ľudia, čo tu sedia, aj ministri, všetci ostatní, teda ktorí sú tu neni, dnes sa snažia po vás postaviť každé jedno ministerstvo na nohy a to, čo ste vy tu predvádzali, to si naozaj nezaslúžia. Nechcem úplne, ale poviem. Môžte sa naozaj hanbiť, lebo pán kolega hovoril, ako sa hanbí, naozaj sa môžte hanbiť, máte pravdu, za to, čo ste tu predvádzali. Počuli sme naozaj od vás veľa, ale boli to iba prázdne reči, lebo za 12 rokov ste mohli ukázať nejaké skutky, ktoré ne..., nie sú žiadne, absolútne že žiadne. Ja stojím za Igorom Matovičom, stojím za touto vládou. A naozaj vy tu idete kritizovať čo? Reformu justície? Alebo zlepšenie Policajného zboru? Dnes vidíme – Bödör v base. Dnes vidíme – pán Danko bol dnes, alebo resp. včera, lebo už máme štyri hodiny ráno, bol vypovedať na NAKA. Dnes naozaj tie jasné kroky sú tu. A sú viditeľné. A ja držím celej našej vláde palce a verím tom, že naozaj nielen po štyroch mesiacoch sa ukázal kus práce, počas pandémie, ale keď sa my budeme, skladať ten záverečný účet voličom, tak verím tomu, že bude tak dobrý, ako zatiaľ táto vláda si vedie. Ďakujem.
Žiga, Peter, podpredseda NR SR (2024-04-24):
Pani poslankyňa Hanuliaková.
Klus, Martin, podpredseda NR SR (2019-10-18):
Ďakujem. Ďalší v rozprave je prihlásený pán poslanec Maďarič.
Figeľ, Ján, podpredseda NR SR (2012-12-18):
Pani Vitteková, chcete odpovedať na otázku? Dobre. Ďakujem pekne, tým sme vyčerpali časť rozpravy na základe písomných prihlášok. Chcem sa teraz spýtať ctených kolegýň a kolegov, či sa chcú prihlásiť ústne. Prosím? Piati kolegovia. Uzatváram možnosť prihlásiť sa, takže pôjdeme po poradí. Prvým v poradí je pán Igor Matovič, nech sa páči.
I. Mikloš, poslanec: (2009-04-17):
Čiže rád by som to zhrnul. Tieto dva návrhy, ten o zdravotnom poistení a o sociálnom poistení, by znamenali, že ak by boli schválené, tak zamestnávateľovi by sa znížili náklady na zamestnávanie o 371 korún mesačne, teda o 12,3 eur mesačne, a zamestnancovi by sa zvýšila, každému zamestnancovi, zdôrazňujem, zvýšila čistá mesačná mzda o 142 korún mesačne, teda o 4,7 eurá. Tieto opatrenia by zlepšili situáciu v tom a najmä vo väzbe na krízu, že by zvýšili čisté disponibilné príjmy zamestnávateľov aj zamestnancov, znížili by náklady na zamestnávanie a vytvorili by lepšie podmienky najmä u malých živnostníkov na to, aby si otvorili živnosti, čo platí najmä pre tých ľudí, ktorí stratia prácu v súvislosti s krízou, a tých ľudí nebude málo. Chcem vás upozorniť, že podľa odhadov analytikov a odborníkov sú predpoklady, že v súvislosti s poklesom, s recesiou, ktorá je daná aj krízou, ale nielen krízou, by som rád zdôraznil aj v reakcii na to, čo tu zaznelo vo vystúpení predsedu výboru Buriana, keď povedal, že celý pokles je daný krízou. Nie je to tak, pretože slovenská vláda v prvej predikcii na tento rok, kde nepočítala so žiadnym vplyvom krízy, tá predikcia bola z leta minulého roka, predpokladala, že rast v tomto roku bude 6,5 %. Ale pred dvoma rokmi bol 10,4 %. Takže pokles, výrazný pokles z 10,4 na 6,5 bol predpokladaný samotnou vládou bez akéhokoľvek vplyvu krízy. Dnes je tu aj kríza a ten pokles je výrazný. A práve preto som presvedčený, že takéto opatrenia, ktoré riešia zníženie odvodového zaťaženia, sú potrebné a mohli by zmierniť dopady krízy a vytvoriť lepšie podmienky pre ekonomický rast a rast zamestnanosti. Ďakujem.
A. Belousovová, podpredsedníčka NR SR: (2007-09-21):
Vážené panie poslankyne, páni poslanci, vyčerpali sme tým vlastne rokovanie 13. schôdze Národnej rady. Chcem len pripomenúť, že bod 52 už bol preložený na ďalšiu schôdzu. A keďže hlasovanie je dohodnuté o 11.00 hodine, vyhlasujem prestávku do 11.00 hodiny. Ďakujem. (Prestávka.) (Po prestávke.)
Laššáková, Jana, podpredsedníčka NR SR (2012-05-16):
Pani poslankyne, páni poslanci, budeme pokračovať v rozprave o prerušenom bode programu o návrhu poslancov Národnej rady Slovenskej republiky Richarda Sulíka, Juraja Miškova, Ľubomíra Galka a Daniela Krajcera na vydanie ústavného zákona, ktorým sa mení a dopĺňa Ústava Slovenskej republiky v znení neskorších predpisov, a to rozpravou písomne prihlásených pánov poslancov. (Ruch v rokovacej sále.) Poprosím vás, páni poslanci, aby sme zachovali pokoj v rokovacej sále. Kto potrebuje ísť von, nech sa páči. Páni poslanci, pokoj. Takže dávam slovo pánovi poslancovi Gálovi, písomne prihlásenému do rozpravy. Nevidím ho tu. Stráca poradie. Pán poslanec Hlina, nech sa páči. (Pokračovanie v rokovaní o návrhu poslancov Národnej rady Slovenskej republiky Richarda Sulíka, Juraja Miškova, Ľubomíra Galka a Daniela Krajcera na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 31.)
Hrnčiar, Andrej, podpredseda NR SR (2017-03-30):
Poprosím vás, poprosím vás o kľud v rokovacej sále.
Mihál, Jozef, poslanec NR SR (2016-05-19):
Ďakujem kolegom za faktické poznámky, ale budem reagovať len na kolegu pána Buriana. Prvá vec, k agentúram. Ak cítite, že je stále problém, pokiaľ ide o agentúrnych zamestnancov, a že sa nerešpektuje povinnosť vyplatiť agentúrnemu zamestnancovi mzdu najmenej porovnateľnú s kmeňovým zamestnancom, tak hľadajte alebo hľadajme iné riešenia. Mňa teraz napríklad napadlo a netvrdím, že je to svetový nápad, ale zamyslite sa, čo keby v tom ročnom hlásení, ktoré musí agentúra posielať na úrad práce o svojej činnosti, malo byť konkrétne vymenované, aké boli mzdy, a to tam dnes nie je, aké sú mzdy tých agentúrnych zamestnancov a aké sú mzdy porovnateľných zamestnancov užívateľského zamestnávateľa? A stačí si potom na tom úrade sadnúť na ten report a porovnať si, či to tak je alebo nie je, a, povedzme, jednorazovo poslať kontrolu. Ale nezaťažujme byrokratickou nezmyselnou povinnosťou plošne užívateľských zamestnávateľov, pretože nie sme to schopní odkontrolovať inak. Veď to je nezmyselné správanie sa vlády alebo zákonodarného zboru. No a druhá vec, k tej vyváženosti. Tak konkrétne vo veci tej náhrady pri neplatnom skončení pracovného pomeru si, prosím vás, uvedomte, že ak poruší Zákonník práce pri skončení pracovného pomeru zamestnávateľ, tak dnes je tá sankcia až 36 priemerných platov. My hovoríme, nech je ich šesť. Ale ak poruší Zákonník práce zamestnanec a neplatným spôsobom odíde, tak jeho sankcia je najviac dva alebo maximálne tri priemerné platy. Počujete to? Musí tak oferovať zamestnanec dva alebo tri platy, ale zamestnávateľ 36 platov. To je vyvážené? My hovoríme teda oproti tým dvom alebo trom... (Prerušenie vystúpenia časomerom.)
Kollár, Boris, predseda NR SR (2022-04-27):
Moment, na minútku prerušíme schôdzu, áno, aby mohol opraviť. Už je to v poriadku, prosím pekne, technika? Je to v poriadku, pán poslanec? Ďakujem. Nech sa páči, ešte raz poslednú vetu poprosím. (Reakcia spravodajkyne.) To bolo všetko, dobre. Tak, prosím, prezentujme sa a hlasujeme. (Hlasovanie.) Prítomných 142 poslancov, za 87, proti 13, zdržalo sa 41, nehlasoval 1. Uvedený návrh sme schválili a chceme technika upozorniť, že znova máme problémy. Pani poslankyňa? (Reakcia z pléna.) Treba to ešte raz vytiahnuť a skúsiť. Ide? (Reakcia z pléna.) To je ten dvadsaťročný systém, ktorý tu máme a nemáme na obnovu tohto systému. (Reakcia z pléna.) Ide, dobre, ďakujem pekne. Nech sa páči, pani poslankyňa, máte slovo.
Jurinová, Erika, podpredsedníčka NR SR (2014-04-03):
Pán poslanec, ja sa chcem ešte spýtať...
Grendel, Gábor, poslanec NR SR (2024-04-23):
Ďakujem za slovo, pán predsedajúci. Táto novela zákona je naozaj čistá zlomyseľnosť. Po voľbách sľubovali koaliční politici pokoj, takýmto návrhom však skôr opäť poštvú verejnosť, v tomto prípade proti mimovládnym organizáciám. Ja by som si naozaj nerobil nádeje, že sa v tejto sále nájdu nejakí koaliční poslanci, ktorí za zákon nezahlasujú, pretože SMER, HLAS a SNS sú z rovnakého cesta, už to dokázali toľkokrát, že o tom niet absolútne žiadnej pochybnosti. Ako alibi im môže poslúžiť a nepochybne aj poslúži programové vyhlásenie vlády, v ktorom sa vláda zaväzuje zaviesť systém transparentných pravidiel financovania mimovládnych organizácií. Toto je ono. Toto oni interpretujú ako systém transparentných pravidiel financovania mimovládnych organizácií. Táto novela teda svojím spôsobom, či sa nám to páči, alebo nie, je napĺňaním programového vyhlásenia štvrtej Ficovej vlády. Áno, je zvláštne, že ten návrh je poslanecký a nie vládny, pretože v programovom vyhlásení vlády sa okrem tej zmienky, ktorú som spomínal, sa píše aj to, že vláda uznáva síce úlohu mimovládnych organizácií, ale nemôže akceptovať, aby politicky zamerané subjekty financované zo zahraničia netransparentne ovplyvňovali politickú súťaž. Takže je naozaj pozoruhodné, že ten návrh je poslanecký a nie vládny, a je zaujímavé, že prišiel čisto od poslancov SNS a nie aj od ďalších politických strán vládnej koalície. Ale napriek tomu nepochybujem o tom, že si to odobrili najprv na koaličnej rade a že to nakoniec schvália.
Mikuš, Jozef, poslanec NR SR (2010-12-02):
Teraz budeme hlasovať o pozmeňujúcom návrhu z rozpravy, ktorý predniesol pán poslanec Kollár.
Štefanec, Ivan, poslanec NR SR (2010-08-03):
Ďakujem, pán podpredseda. Výbor pre európske záležitosti začne rokovať o 16.00 hodine. Ďakujem.
Jurík, Beáta, poslankyňa NR SR (2024-01-24):
Ďakujem za slovo, pán predsedajúci. Pán poslanec Škripek, vy ste hovorili o diskusii. Diskusia, diskusia v riadnom legislatívnom procese, tak by mali byť prijaté tieto zásadné zmeny v našom trestnom práve. Diskusia na všetkých úrovniach – národnej, európskej, diskusia, a nie monológ. Ak tu niečo opakujeme, tak len preto, že sme doteraz nedostali žiadnu odpoveď. Koalícia sa aj v odôvodnení odvoláva na akési európske štandardy, ku ktorým sa chce priblížiť. Nuž neviem, či sa blížite k štandardom európskym alebo skôr orbánovským, ale neviem si predstaviť inú krajinu, kde by vládna väčšina takto zneužívala svoje inak legitímne práva len preto, že vyhrala voľby, pretože z postavenia vládnucej väčšiny vyplývajú nielen práva, ale hlavne povinnosti, obmedzenia a zodpovednosť. Inak povedané, vyhráš voľby, nemôžeš všetko. Aj o tom je ten právny štát. A jednou z povinnosti vládnej väčšiny je diskutovať s opozíciou, a nielen s ňou, aj s verejnosťou, či už odbornou, alebo občianskou. A tomu ste sa snažili vyhnúť. A diskusia je špeciálne dôležitá pri zmenách týkajúcich sa trestného práva a boja proti korupcii, obzvlášť v krajine s dlhodobým problémom s korupciou. Mne to prišlo síce ako vtip, ale predsa máte v PVV napísané niečo v zmysle, že chcete bojovať s korupciou. Takto, keď jej dáte amnestiu? Viete, ako toto napríklad nazýva Benátska komisia? – Degenerácia demokracie. No neviem ako vy, ale ja by som rozhodne nechcela byť prezidentkou krajiny, ktorá sa aj za mojej asistencie vydala cestou autoritatívneho režimu, ktorá prehodí tú výhybku z liberálnej do iliberálnej demokracie orbánovského typu. Nechcela by som to. Ďakujem. (Potlesk.)
P. Paška, predseda NR SR: (2007-10-26):
Pán poslanec Mikloško, nech sa páči, máte slovo.
Sulík, Richard, predseda NR SR (2011-09-13):
Ďalší rečník v poradí je pán minister, chce reagovať. Treba sa prihlásiť. Nech sa páči. Dve minúty pre...
K. Tóthová, poslankyňa: (2008-05-22):
Je to interpelácia na pána ministra Kaliňáka, je to moja jediná interpelácia dnes a je sformulovaná na základe listov občanov, ktoré som dostala a týka sa pripravovanej novely zákona o cestnej premávke a týka sa už diskutovanej otázky psychotestov u občanov viac ako 65-ročných. Občania ma požiadali, aby som položila pánu ministrovi ako budúcemu predkladateľovi tohto zákona v parlamente otázku, aké boli dôvody pre zahrnutie takéhoto ustanovenia do pripravovanej novely, resp. zákona o cestnej premávke. Na základe ich informácií som získala stanovisko, že podľa záverov Európskej komisie k odporúčaniam na minimálne zdravotné požiadavky na vodiča pre získanie alebo udržanie vodičského oprávnenia by takéto ustanovenie znamenalo diskrimináciu, a to vekovú diskrimináciu. Podľa prieskumu, ktorú urobila Európska únia, seniori jazdia opatrnejšie, pomalšie a percentuálne patria medzi skupinu vodičov, ktorá má malý podiel na dopravných nehodách. Preto moja otázka znie: Vážený pán minister zaujímalo by ma, aké sú dôvody, ktoré viedli k návrhu paragrafu do novely zákona, ktoré vekové skupiny spôsobujú najvyššiu dopravnú nehodovosť a aké boli dôvody pre zahrnutie tohto ustanovenia? A posledná otázka: Na ktorom mieste sa nachádzajú v rebríčku nehodovosti dôchodcovia? Vopred ďakujem za vašu odpoveď.
B. Bugár, podpredseda NR SR: (2005-02-09):
vládnom návrhu zákona o autoškolách a o zmene a doplnení niektorých zákonov (tlač 908). Pán poslanec Harna ako spoločný spravodajca, nech sa páči, máte slovo. I. Harna, poslanec: Vážený pán predseda, vážený pán predsedajúci, vážení páni ministri, kolegyne, kolegovia, ďakujem za slovo. Budeme hlasovať o pozmeňujúcich a doplňujúcich návrhoch, ako aj o návrhoch obsiahnutých v spoločnej správe. Chcem konštatovať, že v rozprave vystúpili desiati poslanci, z nich pozmeňujúce návrhy podali pán Malchárek, pán poslanec Vážny, pán poslanec Blanár, pani poslankyňa Štrofová, pán poslanec Madej a ja. Keďže v rozprave odzneli procedurálne návrhy, ktoré navrhujú nepokračovať v prerokúvaní tohto vládneho návrhu zákona, s týmto návrhom vystúpil predovšetkým pán poslanec Blajsko a potom s podobným, teda s úplne podobným, rovnakým takýmto návrhom vystúpil aj pán poslanec Madej. Takže budeme hlasovať najprv o procedurálnom návrhu, ktorý predložil pán poslanec Blajsko, to znamená nepokračovať v prerokúvaní tohto zákona. A pokiaľ sa tento návrh schváli alebo zamietne, tak...
Kaník, Ľudovít, poslanec NR SR (2010-10-12):
Pán poslanec Paška, ja som prišiel nie úplne na začiatok, ako ste hovorili, a počúval som vás pozorne a strašne som sa snažil uhádnuť, o čom vy vlastne hovoríte, k akému bodu sa vyjadrujete a musím povedať, že z obsahu povedaného sa to nedá zistiť. Vaše vystúpenie môžte kľudne opakovať, môžte si ho nahrať a vystupovať tak ku každému bodu, pretože ste nehovorili vlastne o ničom. To bol jeden zhluk ekonomických nezmyslov a bludov, ktorými ste tu zahŕňali Národnú radu, aby ste očarili v zmysle alebo v duchu najlepšieho dedinského ochotníka svoje publikum, kde sa spoliehate na to, že vám tak verí, že týmito klamstvami, pretože to nebolo nič iné len súbor klamstiev, ho dokonale namotáte a oklamete. A keď ste už povedali, že načo bojovať proti korupcii, lebo to nikomu nezvyšuje životnú úroveň, no niekomu to zvyšuje. A mne sa zdá, že okruh ľudí, ktorí sa okolo vás pohybuje, mal za posledné štyri roky veľmi prudko zvýšenú životnú úroveň. A keď ste sa už vy začali oháňať pápežom, no neviem, pán Paška, stopercentne, či ste boli komunista, mne sa zdá, že asi áno, ale ak ste aj neboli, hovorili ste ako ústredný tajomník, prednovembrový, Komunistickej strany, a keď už sa duchovný komunista oháňa encyklikami pápeža, tak to už je naozaj paradox paradoxov. Ja si myslím, že toto tu naozaj budeme počúvať často, ale je to len snaha, opakovaná snaha o ohlupovanie voličov. Často ste povedali, že ľuďom treba pripomínať. No treba im pripomínať, že vy ste túto krajinu dostali na kolená, od prosperity k úpadku a za to všetko je zodpovedný SMER a vaša politika.
Klus, Martin, podpredseda NR SR (2019-10-22):
Ďakujem. Ak tomu správne rozumiem, tak pani poslankyňa Žitňanská bola posledná prihlásená písomne. Takže v tejto chvíli sa pýtam, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú. Chce sa k rozprave, zaujať stanovisko navrhovateľ?
Zmajkovičová, Renáta, podpredsedníčka NR SR (2013-12-18):
Máte, predpokladám, súhlas troch klubov. (Reakcie z pléna.) Kolegyne, kolegovia, vyhlasujem 27. schôdzu Národnej rady za skončenú. Želám vám všetkým pokojné sviatky a všetko dobré v novom roku a verím, že sa stretneme v lepšej atmosfére. Všetko dobré vám želám. (Rokovanie 27. schôdze NR SR sa skončilo o 18.32 hodine.) (Spev piesne Tichá noc niekoľkými poslancami NR SR z opozície.)
Bugár, Béla, podpredseda NR SR (2017-05-16):
Nech sa páči, prezentujme sa a hlasujeme. (Hlasovanie.) Prítomných 139 poslancov, za 81, proti 58. Konštatujem, že sme posunuli tento návrh zákona do druhého čítania. Nech sa páči, výbory a lehoty.
Sulík, Richard, predseda NR SR (2011-03-31):
Platí poradie, ktoré som prečítal ja a ktoré je v zázname, a podľa tohto poradia to zajtra ráno... (Prerušenie predsedajúceho poslancom.)
Bugár, Béla, podpredseda NR SR (2017-12-05):
Pán poslanec Baránik.
Bugár, Béla, podpredseda NR SR (2019-09-13):
Pán poslanec Kollár.
Pellegrini, Peter, podpredseda NR SR (2020-07-10):
Pani poslankyňa Brisudová.
Laššáková, Jana, podpredsedníčka NR SR (2013-10-16):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku pána poslanca Miroslava Beblavého, člena klubu SDKÚ – DS. Nech sa páči, pán poslanec, máte slovo.
Paška, Pavol, predseda NR SR (2012-12-13):
Ďakujem pekne, pán spravodajca. Poprosím, dámy a páni, aby ste zaujali svoje miesta. (Zaznievanie gongu.) Budeme teraz hlasovať o návrhoch uznesení. Pán spravodajca, poprosím vás, aby ste uviedli hlasovanie.
Laššáková, Jana, podpredsedníčka NR SR (2013-06-20):
Teraz dávam možnosť prihlásiť sa do rozpravy ústne. Nie je záujem. Teda vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Pellegrini, Peter, predseda NR SR (2024-02-08):
Prezentujme sa a hlasujme o bode č. 51 z pozmeňujúceho návrhu pána poslanca Galka a Grendela. (Hlasovanie.) Prítomných 138, za 27, proti 77, zdržalo sa 31, nehlasovali 3. Tento bod sme neschválili.
Hrušovský, Pavol, podpredseda NR SR (2011-06-29):
Čo máme v obchodoch, pán minister?
Jarjabek, Dušan, poslanec NR SR (2015-02-18):
Ďakujem za slovo, pán predseda. Pán minister, výborný prejav! Skutočne výborný prejav, ja by som im naložil ešte viacej. (Potlesk.) Preto, lebo nič iného si nezaslúžia! A táto komédia tuná bude trvať ako mnoho iných komédií skutočne ďalších možno 12, 13, 14 hodín, len sa na to treba psychicky pripraviť a treba si zobrať skutočne istú mieru tolerancie na tie hlúposti, ktoré tuná zaznejú. Tie schôdze sú v podstate režijne rovnako pripravené, len stávajú sa stále agresívnejšie a agresívnejšie a to súvisí s tým, že voskové figuríny sú stále nervóznejšie a nervóznejšie. Principiálne jednoducho platí to, čo ste povedali, a ja si myslím, že táto schôdza by bola rovnaká pri odvolávaní akéhokoľvek ministra z akéhokoľvek rezortu preto, lebo ono tak je to, však už ste to povedali, tupá hra voskových figurín na zviditeľnenie sa, preto, lebo voľby sú, samozrejme, za rohom. Bude to trvať ešte rok, no a potom sa figuríny definitívne roztopia. Jeden prípad za všetky, ktorý tu tiež zaznel. Bolo vám vyčítané, resp. bolo vyčítané celej vláde, že tu sedí. No aká nehoráznosť, že sa sem posadila celá vláda pri odvolávaní ministra! Keby tu tá vláda nebola, tak bola úplne opačná nehoráznosť, ktorá by tuná zaznela, všetci by sa pýtali na tejto strane pravej, jak je to možné, tá drzá vláda, že tu nesedí. Presný opak. Čiže čokoľvek poviete, vždy to bude brané z tej opačnej strany, samozrejme, negatívne, netreba si z toho robiť vôbec ťažkú hlavu. Podnikatelia neúspešní vám budú rozprávať, že ste podnikateľ, arogantní vám budú rozprávať, že ste arogantný, no a ešte si toho tuná vypočujeme veľmi veľa. Ale ten rok to náhodou vydržíme. Potom sa voskové figuríny definitívne roztopia a bude koniec.
Grendel, Gábor, podpredseda NR SR (2020-04-29):
Pani poslankyňa Pčolinská s faktickou.
Žiga, Peter, minister hospodárstva SR (2018-12-04):
Ďakujem pekne. Vážený pán predsedajúci, vážené panie poslankyne, páni poslanci, prajem vám príjemný, dobrý deň. Keďže úvodné slovo, ktoré som predniesol v rámci prvého čítania, sa nezmenilo a nič nové vám neviem povedať v tejto chvíli, tak skôr počkám na rozpravu. Pokiaľ by vznikli nejaké otázky v rámci rozpravy, tak veľmi rád zodpoviem na prípadné pripomienky alebo návrhy a námietky. Verím, že tento návrh zákona aj v druhom a treťom čítaní podporíte. Ďakujem pekne, pán predsedajúci, skončil som.
Baláž, Vladimír, poslanec NR SR (2023-01-25):
Pán predseda, len upresnenie, zajtra je schôdza o desiatej?
Laurenčík, Milan, podpredseda NR SR (2020-09-23):
Páni poslanci, trochu kľudu, aby sme to dokončili, tie faktické poznámky. Pán poslanec Milan Potocký.
Žiga, Peter, podpredseda NR SR (2024-04-24):
Pán poslanec Ledecký.
J. Šimko, poslanec: (2003-12-02):
Národná rada Slovenskej republiky uznesením č. 549 z 22. októbra 2003 pridelila vládny návrh zákona na prerokovania týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbor Národnej rady Slovenskej republiky pre financie, rozpočet a menu vo svojom uznesení č. 225 súhlasil s vládnym návrhom zákona a odporučil Národnej rade Slovenskej republiky predmetný vládny návrh zákona schváliť bez pripomienok. Ostatné výbory Národnej rady Slovenskej republiky, ktoré rokovali o tomto návrhu, vo svojich uzneseniach súhlasili s predmetným vládnym návrhom zákona a odporučili Národnej rade Slovenskej republiky vládny návrh zákona schváliť s týmito pripomienkami. Panie poslankyne, páni poslanci, tieto pripomienky máte v spoločnej správe. Celkove ide o 4 pripomienky. Gestorský výbor odporúča o pozmeňujúcich a doplňujúcich návrhoch hlasovať takto: o bodoch 1, 2 a 3 hlasovať spoločne a tieto schváliť, o bode 4 hlasovať samostatne a tento neschváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených bod bodom III tejto správ a v stanoviskách poslancov vyjadrených v rozprave k tomuto návrhu zákona odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov prednesených v rozprave. Spoločná správa výborov Národnej rady Slovenskej republiky k vládnemu návrhu zákona v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 170 na svojej 25. schôdzi. Prosím, pán predsedajúci, aby ste otvorili rozpravu k tomuto návrhu zákona.
Bugár, Béla, podpredseda NR SR (2016-11-23):
Áno, ďakujem pekne. Takže do záznamu, pani poslankyňa Dubačová hlasovala za zmenu zloženia vo výboroch. Pán poslanec Antal.
Dostál, Ondrej, poslanec NR SR (2017-12-05):
Ďakujem obom kolegom z poslaneckého klubu SaS za ich reakcie. A, pán poslanec Jurzyca, ja som nehovoril teda o tom, že budú rozhodovať podnikatelia na základe tejto novely, ale teda, že okruh prijímateľov sa rozšíri o podnikateľov fyzické osoby. Ale teda reálne ono to tak je, že tí podnikatelia o tom rozhodujú, aj keď tí podnikatelia niekedy majú podobu prednostov okresných úradov, ale de facto sú to, sú to podnikatelia. A, pani poslankyňa Kaščáková, súhlasím, že nejde o žiadne systémové zmeny. Na to, aby boli urobené systémové zmeny, prinajmenšom by bol potrebný ten audit, ktorý smerácki poslanci v roku 2011 veľmi správne presadili v parlamente, aby ho potom smerácka vláda za 6 rokov nebola schopná vypracovať a predložiť Národnej rade. A ešte by som teda vyjadril poľutovanie nad tým, že na moje vystúpenie nereagoval nikto z poslancov strany SMER – sociálna demokracia, keďže väčšinu času som hovoril o tom, akým spôsobom tečú peniaze určené na podporu najmenej rozvinutých okresov, a v skutočnosti tečú cez nejaké privatizované kanály, ktoré v prípade okresu Rožňava predstavuje váš bývalý kolega počas troch volebných období a momentálne prednosta okresného úradu Ján Babič. Takže možno aj to ticho je istým spôsobom reakcie. Ďakujem.
P. Paška, predseda NR SR: (2006-12-06):
(Hlasovanie.) 135 prítomných, 73 proti, 60 sa zdržalo, 2 nehlasovali. Neschválili sme tento bod zo spoločnej správy. Ďalej, pán spravodajca, návrhy z rozpravy.
Slyško, Peter, poslanec NR SR (2024-04-30):
Pán predsedajúci, dajte, prosím, hlasovať o tom, že Národná rada Slovenskej republiky prerokuje predmetný návrh zákona v skrátenom legislatívnom konaní.
Jurinová, Erika, podpredsedníčka NR SR (2013-05-17):
Ďakujem pekne. Nech sa páči, pán poslanec Hrušovský, máte slovo.
Keketi, Dušan, minister cestovného ruchu a športu SR (2024-10-23):
Takže, vážený pán predsedajúci, vážené pani poslankyne, vážení páni poslanci, dovoľte mi, aby som uviedol v prvom čítaní vládny návrh zákona, ktorým sa mení a dopĺňa zákon č. 440/2015 o športe a o zmene a doplnení niektorých zákonov v znení neskorších predpisov. Dôvodom predloženia návrhu je úsilie o vyriešenie problémov, ktoré vyplynuli z aplikačnej praxe a ktoré boli avizované u športovej verejnosti, športových organizácií a športovcov. V programovom vyhlásení vlády Slovenskej republiky na roky ´23 až ´27 sa vláda Slovenskej republiky zaviazala zvážiť legislatívne zmeny za účelom motivovať súkromný sektor k väčšej podpore športu a zároveň sľúbila také legislatívne úpravy vo vzťahu k financovaniu športu zo strany štátu, ktoré docielia, aby bolo spravodlivejšie a menej byrokraticky náročné. Návrh zákona má ambíciu tieto ciele naplniť. Návrh zákona vyjasňuje napríklad príslušnosť súdov vo veci riešenia sporov pri výkone športu a v športovej praxi. Návrh zákona tiež upravuje ustanovenia o spôsobilosti prijímať verejné prostriedky a umožňuje subjektom dodatočne odstrániť nedostatky, ktoré spôsobili stratu alebo pozastavenie spôsobilosti prijímať verejné prostriedky. Posilňuje sa postavenie antidopingovej agentúry tak, že sa jej zveruje do pôsobnosti aj prevencia a boj proti negatívnym javom v športe, ktoré sú odlišné od dopingu. To všetko v záujme ochrany integrity športu. Vážené pani poslankyne, páni poslanci, dovoľujem si vás požiadať o podporu tohto návrhu zákona. Ďakujem.
P. Hrušovský, podpredseda NR SR: (2002-04-11):
R. Hofbauer, poslanec: Pán Baco sa vo svojom vystúpení zmienil o skutočnostiach, ktoré súviseli s podstatne širším okruhom, ako bolo len to, čo bolo uvedené v návrhu HZDS na odvolanie a na vyslovenie nedôvery ministrovi vnútra. Ja by som na to nadviazal nebankovou inštitúciou Horizont Slovakia. Táto inštitúcia zo svojich finančných prostriedkov poskytla štartovací kapitál pre TA 3, pána Lengyela, pána Dzurindu a celý humbug okolo prípravy volebných kampaní a volebného roku 2002 pre SDK a SDKÚ. Táto inštitúcia bola východiskom aj pre „plátok“ Profit, ktorý bol oslavným „plátkom“ tejto vlády, kde každý krok či už Mikloša, alebo Schmögnerovej bol oslavovaný ako super geniálny, ale to bolo platené z peňazí tých občanov, ktoré boli vložené do tohto podniku a ktoré boli takto prehajdákané. Títo občania zbytočne teraz stoja pre Úradom vlády, pretože ten istý Úrad vlády sa podpísal pod prehajdákanie týchto ich peňazí. Takže akým spôsobom sa zakladá istota v právny štát, v legitímnosť, v právo, v spravodlivosť a v kresťanskú morálku?! Akým spôsobom to zakladá táto vláda a táto vládna koalícia? Veď sa šliape po elementárnych ľudských a kresťanských zásadách, ktorými sa oháňate na každom kroku, až je to zle počúvať.
Bagačka, Michal, poslanec NR SR (2017-04-06):
Z trinástich dvaja. (Reakcia z pléna.) Ja mám takú informáciu. (Reakcia z pléna.) Ešte teda dokončím. Siedmi z trinástich hlasovali za začatie konania voči Čistému dňu, áno, začatie konania. To znamená, nie, ako sa prezentuje, že oni boli proti akreditácii, teda aby bola Čistému dňu zobratá akreditácia. A dvaja potom odišli na záver. (Reakcia z pléna.) Odporúčajú, no jasné.
M. Číž, podpredseda NR SR: (2008-03-28):
O ospravedlnenie na dnešnom rokovacom dni písomne požiadali poslanci Miklós Duray a pán poslanec Jozef Halecký. Rovnako vás chcem informovať, že na zahraničnej pracovnej ceste sú poslanci Ján Kovarčík, Ján Slabý a Valentín Švidroň. Vážené panie poslankyne, páni poslanci, podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov . Tento vládny návrh zákona máme v laviciach ako tlač 516 a spoločnú správu výborov máme ako tlač 516a. Pani ministerka práce, sociálnych vecí a rodiny, máte slovo, uveďte vládny návrh zákona.
Laššáková, Jana, podpredsedníčka NR SR (2014-10-29):
Nech sa páči, pán poslanec Zajac, máte slovo. Po vystúpení pána poslanca Zajaca dám možnosť prihlásiť sa do rozpravy ústne. Nech sa páči, pán poslanec.
M. Číž, podpredseda NR SR: (2008-09-09):
Teraz dávam slovo poverenému spravodajcovi, ktorého navrhol gestorský výbor pre financie, rozpočet a menu, predsedovi výboru Jozefovi Burianovi a žiadam ho, aby uviedol spravodajskú správu.
P. Hrušovský, podpredseda NR SR: (2001-10-25):
Nech sa páči, pán poslanec Prokeš. J. Prokeš, poslanec: Ďakujem, pán predsedajúci. Ja by som rád pánu poslancovi Osuskému pripomenul slová jeho príbuzného, ktoré citovala pani poslankyňa Slavkovská vo svojom pozmeňujúcom návrhu, čo pre neho vlastne znamenalo možnosť uzavretia istej kapitoly. Tento návrh zákona, ktorý tu je - a keď sa to aj pánom kolegom predtým keď som to hovoril, nepáčilo - v skutočnosti v podstate len jeden z nejakých medzikrokov, ktoré existujú, chce vyhlásiť za štátny sviatok. V tom by problém nebol, pán poslanec. Problém je v tom, že táto zámienka sa používa na to, aby iný štátny sviatok zmizol zo zoznamu, a to štátny sviatok, ktorý sa bezprostredne viaže na samostatnú Slovenskú republiku. 17. november, ktorý chcete oslavovať, sa udial počas Česko-Slovenska. Aj totalita bola v Česko-Slovensku, nie v samostatnej Sloven-skej republike, v ktorej dnes žijeme. O to tu ide, pán poslanec. A ak chcete nadradiť tento dátum nad dátum prijatia Ústavy Slovenskej republiky, tak vydávate predovšetkým svedectvo o sebe, aký vzťah máte k samostatnej Slovenskej republike. Všetko, všetko ostatné sú len zakrývacie reči, ktoré majú zastrieť tento úmysel. O chvíľu sa prestane oslavovať aj 1. január, čo by vznik samostatnej Slovenskej republiky. A toto je váš cieľ. Ďakujem.
Martvoň, Anton, poslanec NR SR (2014-10-30):
Ďakujem pekne. Pán minister, taktiež sa stotožním s vami, že tie dôvody, ktoré sú uvedené v tom návrhu na odvolanie, sú asi také silné ako trikrát vylúhovaný čaj. Proste, jednoducho to nie sú dôvody na odvolanie ministra, zvlášť keď tie dôvody sú vykonštruované. Ja vám poviem, čo je hlavný dôvod, prečo vás tu odvolávajú. Hlavným dôvodom podľa môjho názoru je to, že kým za ministrovania pána Mihála získala firma JMH, s. r. o., z Liptovského Hrádku vyplatené 142 800 eur za rekonštrukciu Úradu práce v Liptovskom Mikuláši, tak sa im nedarí za vašej vlády získavať zákazky a toto je pomsta za to, že rodina pána Hlinu, ktorá vlastní túto JMH, s. r. o., nezískava zákazky v rezorte ministerstva práce, sociálnych vecí a rodiny. Preto tu zinscenoval pán Hlina s pánom Mihálom takéto, poviem to v úvodzovkách, smiešne dôvody na vaše odvolávanie. To je výstraha, týmto sa vám chcú vyhrážať, že pokiaľ nebude získavať rodina pána Hlinu zákazky, tak budú prichádzať vaše odvolávania. Toľko z mojej strany.
Janiš, Stanislav, poslanec NR SR (2011-04-05):
Ďakujem za slovo, pán podpredseda. Kolegyne, kolegovia, v rozprave vystúpili dvaja poslanci. Vystúpil som ja a pán kolega Jurčík. Predložili sme pozmeňujúce návrhy a pán kolega Jurčík ešte požiadal o vyňatie bodu 31 spoločnej správy na osobitné hlasovanie. Pán podpredseda, pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 29, 32 až 35 spoločnej správy, spoločne hlasovať s odporúčaním schváliť.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 131 poslancov, za žiadny, 97 proti, 34 sa zdržalo. Uvedený návrh sme neschválili.
M. Číž, podpredseda NR SR: (2007-09-04):
Slovo má pani profesorka Tóthová.
M. Číž, podpredseda NR SR: (2007-05-11):
Teraz poprosím predsedu výboru pre zdravotníctvo ako reprezentanta výboru, ktorý je poverený spravovaním tohto návrhu zákona, aby predniesol spravodajskú správu.
Bugár, Béla, podpredseda NR SR (2019-11-28):
Ďakujem. Otváram rozpravu, dostal som jedinú písomnú prihlášku pani poslankyne Cigánikovej, ktorej teraz dávam slovo.
Šefčík, Marek, poslanec NR SR (2022-12-08):
Môže mi vrátiť aspoň pol minúty. Vstúpil mi do toho Mazurek a potom aj vy... (Prerušenie vystúpenia predsedajúcim.)
Danko, Andrej, predseda NR SR (2017-05-19):
Ďakujem. Otváram rozpravu. Do rozpravy som dostal poverených členov poslaneckého klubu prihlásených pána poslanca Marosza, pána poslanca Ivana za Slobodu a Solidaritu a pán Marosz za OĽANO. Následne sa prihlásili ešte traja rečníci, pani poslankyňa Zemanová, Dostál a pán poslanec Heger. Ďakujem. Nech sa páči, pán poslanec Marosz.
Hrnčiar, Andrej, podpredseda NR SR (2016-09-12):
Ďakujem. Dávam slovo spoločnému spravodajcovi z výboru pre obranu a bezpečnosť poslancovi Jozefovi Bučekovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Laurenčík, Milan, podpredseda NR SR (2020-11-03):
S reakciou na faktické poznámky pán poslanec Ľuboš Blaha.
Lazár, Ladislav, poslanec NR SR (2011-12-02):
Ďakujem pekne, pán predsedajúci. Na Slovensku platí staré príslovie, že „reči sa hovoria a chlieb sa je“. A pravda je taká, že aj napriek tomu, že systematicky sa tvárime, že tu parlament prijíma zákony na ochranu spotrebiteľa a že tieto zákony nie sú v prospech monopolov, pravda je taká, že nárast cien je omnoho väčší, než to bolo v minulosti. A jeden z takých konkrétnych zákonov. Veď nie tak dávno sme tu mali, asi polroka dozadu, myslím, že pán Jurčík to dával, kde sme zrušili zákon, ktorým valné zhromaždenie schvaľovalo cenové návrhy. Prečo to tak bolo? Bolo to tak preto, pretože štát má síce 51 % v SPP, ale reálne nevie rozhodnúť o ničom. Takže bolo rozhodnuté, že valné zhromaždenie musí schváliť cenový návrh. Ako je tomu dnes na základe vašich prijatých zákonov? Je tomu tak, že už to neschvaľuje ani Dozorná rada, ani ministerstvo hospodárstva, ani Fond národného majetku. Čiže toto je konkrétny výsledok. Konkrétny výsledok napríklad v Košiciach konkrétne je, že predstavenstvo navrhlo navýšenie cien o 30 % napríklad tepla. To sme nemali za desať rokov takéto navýšenie. Tak netvárme sa, že prijímame zákony, ktoré sú v prospech občanov, v prospech spotrebiteľa. My jednoznačne vytvárame podmienky len a len v prospech veľkých monopolov a zjednodušujeme im situáciu. A štát umelo a systematicky oslabuje svoju pozíciu, aby sa mohol tváriť, že však predsa my za to nemôžeme na ministerstve, veď to oni. Ale vy im vytvárate tie podmienky a vy im dávate tieto nástroje do ruky. Takisto aj dnes tieto zákony, je skutočne veľmi prekvapujúce, že to predkladá minister za stranu, ktorá povalila vládu, a podľa mňa vláda nemá kompetenciu na to, aby takéto zásadné zákony bez súhlasu prezidenta predkladala do parlamentu dnes, v tomto čase. A my požiadame prezidenta, aby zastavil tento proces, pretože sú to zákony, ktoré zásadným spôsobom ovplyvňujú hospodársky život nielen podnikov, ale hlavne aj občanov. Ďakujem pekne. (Potlesk.)
M. Číž, podpredseda NR SR: (2006-10-17):
Vážené kolegyne, kolegovia, otváram všeobecnú rozpravu. Chcem vás informovať, že do rozpravy som nedostal žiadnu písomnú prihlášku. Preto sa pýtam, kto sa chce prihlásiť do rozpravy ústne. Nikto. Ďakujem. Uzatváram možnosť prihlásiť sa do rozpravy ústne. Zároveň vyhlasujem všeobecnú rozpravu za skončenú. Ďakujem pánovi navrhovateľovi aj pánovi spravodajcovi. Prerušujem rokovanie o tomto bode programu. Vážené kolegyne, kolegovia, a pokračujeme ďalej v prvom čítaní o vládnom návrhu zákona o pravidelnej kontrole kotlov a klimatizačných systémov a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Tento vládny návrh zákona ste dostali ako tlač 77. Návrh na jeho pridelenie na prerokovanie vo výboroch máte v rozhodnutí predsedu č. 94. Návrh opäť uvedie minister dopravy, pôšt a telekomunikácií Slovenskej republiky pán Ľubomír Vážny. Nech sa páči.
Susko, Boris, poslanec NR SR (2014-03-20):
Ďakujem pekne za slovo, pán predseda. Ja by som chcel podporiť slová pána poslanca Hrušovského v tom, že je asi neadekvátne a divné hovoriť o nejakých kšeftoch pri parlamentnej matematike, ktorá v parlamentnej demokracii nášho typu existuje, kde sme pri ústavnom zákone, kde naozaj potrebujeme kvalifikovanú väčšinu, takže bez politickej dohody to nikdy nejde. Pritom nemám na mysli len ústavný zákon. Veď pozrime sa na štandardné fungovanie parlamentu, keď v súčasnosti SMER má 83 poslancov a na bežné zákony nepotrebuje politické dohody. Ale tá situácia nebola vždy taká a možno ani v budúcnosti nebude vždy taká. A keď je len štandardná koaličná zmluva, keď je koalícia, tak aj na bežný zákon musí existovať určitá politická dohoda na to, aby mohol takýto zákon prejsť aj v rámci koalície. Čiže ja si nemyslím, že politická dohoda je nejaký pejoratívny pojem, ktorý nie je štandardný. Je to štandardná súčasť parlamentnej praxe, že sa uzatvárajú politické dohody na to, aby mohol prejsť či už obyčajný zákon alebo najmä ústavný zákon. Takže ja v tom nevidím nič pejoratívne. A myslím si, že to je normálna, štandardná parlamentná práca a parlamentná prax. Ďakujem.
Danko, Andrej, predseda NR SR (2017-04-04):
Na vystúpenie pána poslanca dve faktické poznámky. Uzatváram možnosť prihlásenia faktickými poznámkami. Pán poslanec Jaroslav Paška.
Bugár, Béla, podpredseda NR SR (2016-06-17):
Pán poslanec Fecko.
Zmajkovičová, Renáta, podpredsedníčka NR SR (2012-10-29):
V rozprave vystúpi ďalej pán poslanec Kvasnička. Nech sa páči.
P. Paška, predseda NR SR: (2010-03-10):
(Hlasovanie.) 131 prítomných, 113 za, 6  proti, 12 sa zdržalo. Tieto body z informácie sme schválili.
Hort, Milan, podpredseda NR SR (2011-02-09):
Pán poslanec Jozef Valocký, nech sa páči.
Glváč, Martin, podpredseda NR SR (2018-02-13):
Pán poslanec Suchánek.
A. Belousovová, podpredsedníčka NR SR: (2008-12-02):
Slovo má pán poslanec Mečiar. Nech sa páči.
Hrnčiar, Andrej, podpredseda NR SR (2019-06-18):
Reakcia – pán poslanec Pčolinský.
Laurenčík, Milan, podpredseda NR SR (2021-11-05):
Pani poslankyňa Mária Šofranko, nech sa páči.
Sárközy, Irén, poslankyňa NR SR (2017-10-11):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Gašpar, Tibor, podpredseda NR SR (2024-10-29):
Ďalší v poradí s faktickou poznámkou, pán Hargaš, nech sa páči, máte slovo.
Sulík, Richard, predseda NR SR (2011-09-13):
Pán poslanec Kaliňák.
Bugár Béla, podpredseda NR SR (2010-12-03):
Pán poslanec Přidal.
Pellegrini, Peter, predseda NR SR (2024-02-09):
Prezentujme sa a hlasujme o návrhu, aby Národná rada tento vládny návrh zákona prerokovala v skrátenom legislatívnom konaní. (Hlasovanie.) Prítomných 131 poslancov, za 78, proti 31, zdržalo sa 22. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní . Teraz poprosím pána spravodajcu Šimka, aby uviedol hlasovanie o ďalšom návrhu na skrátené legislatívne konanie. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov , tlač 133.)
Bugár, Béla, podpredseda NR SR (2019-12-04):
Na vystúpenie pána poslanca ako jediná pani poslankyňa Zemanová.
Sulík, Richard, poslanec NR SR (2022-10-20):
Ono to stačí bohate aj mailom, ale máme tu aj medzičasom veľa poslancov, ktorí nie sú že priamo v kluboch. Tak, samozrejme, keď to zabezpečíte, distribúciu, tak je to úplne v poriadku.
Sulík, Richard, predseda NR SR (2011-03-25):
Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o ochrane spotrebiteľa pri poskytovaní niektorých služieb cestovného ruchu a o zmene a doplnení niektorých zákonov . Vládny návrh zákona je uverejnený ako tlač 211 a spoločnú správu výborov máte ako tlač 211a. Pán minister, prosím, uveďte vládny návrh zákona.
P. Paška, predseda NR SR: (2009-04-24):
(Hlasovanie.) 129 prítomných, 110 za, 17 sa zdržalo, 2 nehlasovali. Návrh sme postúpili do druhého čítania.
Jarjabek, Dušan, poslanec NR SR (2015-07-01):
Ďakujem za slovo, pani predsedajúca. Ja nadviažem na slová pána ministra kultúry, ktorý hovoril o pánovi poslancovi Novotnom. Pán poslanec Novotný, pri všetkej úcte, toto nie je o ľavicovosti alebo o pravicovosti, berte, prosím, ak to môžete tak brať, tento návrh zákona ako súčasť istej národnej kultúry, ktorú ctíte určite aj vy aj ja. Tento zákon sa nezačína a nekončí skupinou ELÁN, ale hovorí všeobecne o pôvodnej slovenskej tvorbe. A ešte keď bude raz hovoriť o tomto návrhu, tak si spomeňte, aká bola situácia v rôznych televíziách, či už súkromných alebo verejnoprávnej, pred istými šiestimi-siedmimi rokmi, čo sa týka pôvodnej tvorby, s akým až nezáujmom sa najskôr hovorilo o pôvodnej tvorbe slovenskej, a uvedomte si, aká je situácia v týchto televíziách, či už súkromných alebo verejnoprávnych, dnes. Ja o tom budem hovoriť, samozrejme, vo svojom príhovore trošku obšírnejšie, ale, ešte raz, pri všetkej úcte, pán poslanec Novotný, zle na to idete.
Kollár, Boris, predseda NR SR (2021-11-04):
S ďalšou faktickou poznámkou, pani poslankyňa Halgašová. Nie je tu. Pán poslanec Šíbl.
T. Cabaj, podpredseda NR SR: (2010-02-09):
Panie poslankyne, poslanci, kto má záujem do rozpravy sa prihlásiť ústne? Nikto sa nehlási. Končím možnosť prihlásiť sa do rozpravy a vyhlasujem rozpravu za skončenú. Prerušujem rokovanie o tomto bode programu a budeme pokračovať návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Návrh zákona má tlač 1435, návrh na jeho pridelenie na prerokovanie výborom je v rozhodnutí predsedu 1475. V zastúpení poslancov tento návrh odôvodní pán poslanec Peter Dubravay. Nech sa páči, poslanec, máte slovo.
Hort, Milan, podpredseda NR SR (2011-03-29):
S faktickou poznámkou sa prihlásil pán poslanec Viskupič a pán poslanec Jarjabek. Uzatváram možnosť prihlásiť sa s faktickou poznámkou. Slovo má pán poslanec Viskupič, nech sa páči.
Hrušovský, Pavol, predseda NR SR (2011-11-30):
Hlasujeme, páni poslanci. (Hlasovanie.) 142 prítomných, 79 za, 58 proti, 5 sa zdržalo. Návrh sme schválili.
P. Paška, predseda NR SR: (2008-10-29):
Pán poslanec Mikloš, máte procedurálny návrh? Nech sa páči.
Kollár, Boris, predseda NR SR (2021-11-30):
Pán poslanec, vy ste ešte v úvodnom a vy už čítate pozmeňovák.
Baláž, Radovan, poslanec NR SR (2019-09-17):
Termín hlasovania o tomto návrhu stanovujem na dnes na jedenástu hodinu.
Šeliga, Juraj, podpredseda NR SR (2020-09-17):
Ďakujem pekne, pán poslanec. Konštatujem, že Národná rada Slovenskej republiky navrhne a navrhuje prezidentke Slovenskej republiky kandidátov na sudcu Ústavného súdu tak, ako ich uviedol pán overovateľ. Ďakujem pekne. Keďže už je 19.25 hod., na dnes vyhlasujem rokovanie za skončené. Prerušujem schôdzu do zajtra rána 9.00 hod. Ďakujem pekne, pekný večer a vykazujem pána poslanca Pročka. (Povedané so smiechom. Smiech v sále.) (Prerušenie rokovania o 19.25 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 168
Pčolinský, Peter, podpredseda NR SR (2023-03-22):
Ďakujem. Teraz vystúpi v rozprave pán spravodajca, nech sa páči.
Hrnčiar, Andrej, podpredseda NR SR (2017-03-23):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Kvorkovi.
Číž, Miroslav, podpredseda NR SR (2015-09-30):
Ďakujem. Neregistrujem prihlášku so stanoviskom. Takže teraz v rozprave vystúpi pán poslanec... Neviete sa zapnúť, pán poslanec? Tak ak môžete, prosím, zapnite pána poslanca, lebo chce reagovať na faktické poznámky, len mu nefunguje zariadenie. Tak nech sa páči, máte slovo. Poprosím ešte o strpenie, pán Novotný. („Samozrejme,“ – reakcia poslanca V. Novotného, ktorý už zaujal miesto za rečníckym pultom.)
Pučík, Rudolf, poslanec NR SR (2010-07-08):
Sľubujem. (Potlesk.)
Osuský, Peter, poslanec NR SR (2014-03-25):
Ďakujem pekne, pani predsedajúca. Niekedy tie časové koincidencie udalostí prinášajú ozaj čaro nechceného. Pred pár hodinami sme hlasovali o ústavných zmenách umožňujúce reformu súdnictva. No to je tak, vytvorila sa pozoruhodná predprezidentsko-volebná koalícia, ktorá má otvoriť Červené more, aby sa dalo prejsť k reforme súdnictva po tom, ako po rokoch svojej vlády, keď ako výhybkár rozmiestňoval Harabinov na ministerstvo pravosúdia a na Najvyšší súd prišiel deus ex machina s tým, že treba to súdnictvo, ktoré je v desnom stave, zreformovať. A o tri hodiny na to, ako odhlasujeme ústavný zákon do ďalšieho čítania, tu prichádza ukážka, prečo treba reformovať súdnictvo. Lebo Najvyšší súd Božím riadením sa pokúsi poslať grázla do basy. Tak to treba rozhodne vykoreniť a zreformovať. Musím povedať, že pri pohľade na toto, čo sa tu teraz odohráva, čo som si vypočul od kolegu Lipšica, pred ktorého právnou autoritou sa ako lekár dovolím skloniť, chcem povedať len toľko, že ak by som mal o takéto kádre, prepáčte, pán minister, ako ste vy, opierať nádej na reformu súdnictva, tak vám poviem, že po tomto, čo som si tu vypočul, by som si o vás neoprel ani bicykel.
Mizík, Stanislav, poslanec NR SR (2019-10-24):
Ďakujem za slovo. Stano, perfektne si to rozobral. A dovolím si rozšíriť tvoju reč. Uvediem príklad z praxe. Ráno som si našiel na stole návrh na schválenie utvorenia poslaneckého klubu, poslanecký klub Demokratickej strany. Sú to odídenci zo strany SaS. No, pokiaľ viem, taká strana tu nebola zvolená v tomto parlamente a neviem, čo to má znamenať. Ale presne to ilustruje, to je príklad na to, prečo tento zákon by mal byť schválený. Ďakujem za slovo.
Blaha, Ľuboš, podpredseda NR SR (2024-01-16):
Pán poslanec Pavel Ľupták, nech sa páči.
Bagačka, Michal, poslanec NR SR (2016-09-08):
Ďakujem za slovo. Keďže v rozprave nevystúpil žiadny pán poslanec, prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Baláž, Radovan, poslanec NR SR (2018-12-04):
Ďalší pozmeňujúci návrh predložila pani poslankyňa Milanová. Dovoľujem si upozorniť, ale nakoľko sme schválili bod č. 118 zo spoločnej správy, nemôžem dať hlasovať o druhom bode tohto pozmeňujúceho návrhu.